આ અંગે તેમણે ૧પમાં નાણાંપંચને અનુરોધ કર્યો કે જે રાજ્યોએ નશાબંધી નીતિ અપનાવી હોય તેમણે એના પરિણામે થતી મહેસૂલી આવકની ખોટ પૂરવા કેન્દ્રીય નાણાપંચે તે બાબતે પણ સહાયરૂપ થવા વિચાર કરવો જરૂરી છે. આ બેઠકમાં ગુજરાત સરકારના નાણાં વિભાગે રજૂ કરેલા પ્રેઝન્ટેશનમાં રાજ્ય સરકારના વિવિધ વિભાગોની સિદ્ધિઓ તેમજ કેન્દ્ર સરકાર હસ્તકના ભંડોળમાંથી મળતા હિસ્સાની સામેની પ્રગતિની વિગતો પ્રસ્તુત કરવામાં આવી હતી. કેન્દ્રીય નાણાંપંચના અધ્યક્ષ એન. કે. સિંઘ અને સભ્યોએ ગુજરાત સરકારના પ્રો-એકટીવ યોગદાનની અને પ્રેઝન્ટેશનની સરાહના કરી હકારાત્મક સૂચનો પણ કર્યા હતા. મુખ્ય સચિવ ડૉ. જે. એન. સિંહે પંચના અધ્યક્ષ અને સભ્યોનો આવકાર કરતાં બેઠકની ભૂમિકા આપી હતી.